User:Alifu~enwiki/sandbox

Alifu Haji jedhama. Bara 1988 akka laakofsa Ithiyoophiyaatti abbaa kiyya Hajjii Huseen Fi haadha tiyya Fatiyaa guyyee irraa dhaladhe. Maatii koo keessatti Ilma hangafaa fi calqabaa waan taheef maatiin kiyya baayee na jaalatu. Bara 1989tti obboleetti dabaladhe. Maqaan ishee Mariyamaa Hajjii jedhamti. Bara 1995 tti mana barumsaa calqabe. Yeroo san umriin koo waggaa 6 ture. Manni barumsaa ani itti barachaa ture ganda baadiyaa godina arsii, aanaa kofalee, ganda qonnaan bulaa caatimannaa qeeransaa jedhamu keessatti. Bara calqabaa yeroo barumsa eegalu baayee xiqqaa waan tureef abbaa kiyyatu saantima abbaa 10 yookiin doolchee naa kennaa mana barumsaa na fida ture. Yeroo kutaa 1 baradhu qalama ittiin barreefadhu guyyaa hundaa nan gata yookiin ijooleen na jalaa fudhatu ture. Ta'us maatiin kiyya natti hin dheekaman ture. Akka ani baradhee bakka guddaa gahu naaf hawwu ture. Barumsa elemantary yookiin sadarkaa 1ffaa jechuun 1 - 4 haala ijoolummaatiin xumure. Bara 1999 akka laakofsa Ethiopia tti barataa kutaa 5 ture. Bara kana barumsi baayeen dabalame. Anis cimeetan hojjadhe. 1 ffaa bahuu danda'eera. Bara 2000 yeroo ethio millenium fulbaana 1 ganama sa'aatii 12:00 am irratti haatii too obboleessa haaraa naa dabalte. Maqaan isaa Rabbirraa Hajjii jedhamee moggaafame. Sababni isaa haati koo anaa fi obboleetii koo erga deettee booda waggaa 10 f osoo hin dahin dhabduu taatee turte. Haati kiyyas ilma yookiin intala biraa nan argadha yaada jedhu hin qabdu turte. Kanumaaf Rabbirraa jedhamee moggaafame. Bara 1995 - 2002 akka laakofsa ethiopia tti mana barumsa kopheeti baradhe. Bara 2002 yeroo barataa kutaa 8 tii turetti gara mana barumsa kofalee lakkofsa 1 tti jijjiiradhe. Mana barumsa sadarkaa 2 ffaa kofale high school tti baradhe.